***Kongen av tort og svie*** er en roman skrevet av den amerikanske forfatteren John Grisham. Doubleday publiserte den første utgaven (ISBN 0-385-50804-2) som hardcover. Dell Publishing ga ut en paperbackversjon senere i 2003.

Handlingsreferat
----------------

Clay Carter er en forsvarer i Washington, D.C. som drømmer om å bli med i et stort advokat-firma. En dag tar han motvillig saken til Tequila Watson, en mann som står anklaget for mord. Watson insisterer på at han på en eller annen måte ikke hadde kontroll over kroppen sin da han trakk i avtrekkeren. Clay prøver sitt beste for å hjelpe klienten sin, og stuper inn i hovedstadens farligste slum-områder på jakt etter bevis. Clay får til slutt innvilget en stevning som tvinger rehabiliteringssentre for mennesker som sliter med narkotika-problemer til å overlevere Watsons medisinske journaler, så vel som journalene til en annen mann anklaget for et lignende mord. I mellomtiden har Clay havnet i et forhold med Rebecca Van Horn, en assistent for den amerikanske kongressen. Clay og Rebecca er dypt forelsket, men han avskyr faren hennes Bennett Van Horn, som er en aggressiv eiendomsmogul hvis utvikling ødelegger landsbygda i det nordlige Virginia.

Når Clay nekter å akseptere et tilbud om å ta en stilling for en senator som er nært involvert i disse avtalene. Så Bennett presser Rebecca til å avslutte forholdet til Clay, og raskt gifte seg med en velstående bedriftsadvokat. Clay blir uventet kontaktet av en mystisk mann ved navn Max Pace, som forteller ham at Watsons medisinske journaler er bevis på en stor skandale. Det blir avslørt at Watson og andre rus-misbrukere som forsøker å bli kvitt avhengigheten, blir ulovlig gitt et eksperimentelt stoff kalt Tarvan, som snart fikk enkelte av testpersonene til å begå tilfeldige og meningsløse drap. Pace sier at han arbeider for det ansvarlige legemiddel-firmaet, og ønsker at Clay skal hjelpe til med å arrangere hemmelige utbetalinger til ofrene.

Clay åpner sitt eget et advokat-firma, og ansetter flere av vennene sine. Deriblant advokat Paulette, advokatfullmektig Rodney og data-ekspert Jonah. Han fortsetter å jobbe med Max, som gir innside-informasjon om Dyloft, et kreft-fremkallende stoff produsert av Ackerman Laboratories. Etter råd fra Pace, orkestrerer Clay en intensiv TV-kampanje som resulterer i et oppgjør på 100 millioner dollar. Han får deretter kallenavnet King of Torts av media. Samtidig som Clay og hans ansatte nyter godt av millioner av dollar i avkastning fra oppgjør de hjelper til med, blir flere klientene hans bitre fordi de bare får litt over 50 000 dollar hver. Max tilbyr Clay informasjon om enda et defekt stoff kalt Maxatil. Clay forventer å gjenta suksessen, og pådrar seg hensynsløst enorme utgifter: Han lanserer snart en enda større TV-kampanje over hele USA; registrerer dusinvis av ekstra utgifter i juridisk og medisinsk personell, og han leier ekstra kontor-lokaler.

Men Clay oppdager imidlertid at det er langt fra enkelt å koble Maxatil til noen alvorlige negative bivirkninger. Dessuten blir stoffet produsert av Goffman, et selskap kjent for deres manglende vilje til å gå på akkord med slike erstatningskrav. Fremtiden til Maxatil-rettssaken avhenger derfor av utfallet av en enkelt, langvarig test-sak drevet av en aldrende advokat i Flagstaff, Arizona. I mellomtiden blir Clay avhør av FBI, på grunn av mistanker om innsidehandel. Det viser seg at Max en svindler, som er etterlyst av FBI og har forsvunnet sporløst. Desperat etter penger, bestemmer Clay seg for å gå til massesøksmål mot Hanna, et byggevare-firma som hadde produsert partier med defekt sement.

Selskapets direktører er villige til å tilby en rettferdig kompensasjon til misfornøyde huseiere, men bare hvis Clay går med på å kutte sin andel av kompensasjonen. Clay nekter å gå med på dette, noe som resulterer i Hannas konkurs, tap av tusenvis av arbeidsplasser og en økonomisk katastrofe for byen hvor selskapet er basert. Når det blir kjent at denne kollapsen ble forårsaket av en grådig advokat, blir Clay overfalt og slått ned av noen menn fra denne byen. Mens Clay sakte kommer seg etter disse skadene på sykehuset, dukker Rebecca opp, etter å ha tatt ut skilsmisse fra ektemannen sin og fremmedgjort seg fra faren sin. Men juryen i Arizona avviser hele Maxatil-rettssaken, og alle millionene som Clay allerede hadde investert i Maxatil-saken går derfor i vasken. Clay blir tvunget til å erklære seg selv konkurs, legge ned firmaet sitt, og han mister lisensen til å drive advokat-virksomhet.

Karakterer
----------

* Jarrett Clay Carter II. Historiens protagonist
* Max Pace. En mystisk rådgiver som gir Clay Carter flere tips
* Tequila Watson. Et offer for bivirkninger på grunn av stoffet Tarvan
* Adelfa Pumphrey. Moren til mannen som ble myrdet av Tequila Watson
* Rebecca Van Horn. Kjæresten til Clay.
* Bennett Van Horn. Rebeccas velstående far
* Barbara Van Horn. Rebeccas mor
* Jermaine Vance. Advokatfullmektig ved Clays firma
* Miss Glick. Clay sin sekretær
* Oscar Mulrooney. En advokat utdannet ved Yale University, og assistent for Clay
* Paulette Tullos. En annen sekretær
* Ridley. En modell som Clay ansetter for å late som hun er kjæresten hans
* Patton French. En velstående advokat.
* Dale Mooneyham. En vellykket advokat fra Arizona som misliker massesøksmål-advokater
* Rodney Albritton. Advokatfullmektig ved Clays firma
* Jonah. En data-ekspert som blir ansatt for Clays firma